**NASTAVNI PREDMET: POVIJEST**

**KRITERIJI VREDNOVANJA** UČENIKA 5. RAZREDA OŠ VRBANI, Zagreb

**Razredi: 5. a, b i c**

**Nastavnik: Luka Šajnović**

***Vrednovanje*** – sustavno prikupljanje podataka u procesu učenja i postignutoj razini kompetencija u **skladu s unaprijed definiranim i prihvaćenim načinima, postupcima i elementima.**

Sastavnice vrednovanja: **praćenje, provjeravanje i ocjenjivanje.**

***Praćenje* -** sustavno uočavanje i bilježenje zapažanja o postignutoj razini kompetencija i postavljenim zadacima definiranim nacionalnim i predmetnim kurikulumom, nastavnim planom i programom te strukovnim i školskim kurikulumom

***Provjeravanje***– podrazumijeva procjenu postignute razine kompetencija u nastavnom predmetu ili području i drugim oblicima rada u školi tijekom školske godine

***Ocjenjivanje*** – pridavanje brojčane ili opisne vrijednosti rezultatima praćenja i provjeravanja učenikova rada prema sastavnicama ocjenjivanja

U petom razredu osnovne škole elementi vrednovanja su sljedeći:

1. **Činjenično znanje**: poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i zemljopisnih karata te korištenje odgovarajuće povijesne terminologije. Ovaj element vrednuje se u svim godinama učenja i poučavanja Povijesti.
2. **Konceptualno znanje**: poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Riječ je o konceptima vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedbe i sučeljavanja.
3. **Proceduralno znanje:** poznavanje i primjena odgovarajućih metoda, postupaka i procedura u radu s povijesnim izvorima te u istraživanju prošlosti.

|  |  |  |  |
| --- | --- | --- | --- |
|  | **Činjenično znanje** | **Konceptualno znanje** | **Proceduralno znanje** |
| Odličan (5) | Točno, potpuno samostalno i argumentirano razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja). Potpuno samostalno izrađuje točne i cjelovite crte vremena. Ispravno koristi datume i rječnik koji se odnosi na tijek vremena.  | Potpuno samostalno uspoređuje događaje, uočava uzročno-posljedične veze te kontinuitet povijesnih zbivanja. Opisuje, objašnjava i vrednuje sva važna obilježja prošlih društava i razdoblja. Točno uočava te objašnjava povijesne sadržaje na povijesnoj karti i donosi zaključke.  | Samostalno i precizno kreira slijepe karte s povijesnim sadržajima. Izrađuje plakate i pp prezentacije koje samostalno prezentira ostalim učenicima. Samostalno piše sastavak sa svim elementima (uvod, sadržaj, zaključak). |
| Vrlo dobar (4) | Točno razvrstava ljude, događaje i promjene u ispravna vremenska razdoblja. Izrađuje točne crte vremena. Povremeno mu treba postavljati potpitanja. Ispravno koristi datume i rječnik koji se odnosi na tijek vremena, | Usporedne tablice zbivanja izrađuje uz pomoć nastavnika. Opisuje i objašnjava sva važna obilježja prošlih društava i razdoblja. Povremeno mu treba postavljati potpitanja.Točno uočava te objašnjava povijesne sadržaje na povijesnoj karti.  | Kreira slijepe karte s povijesnim sadržajima koje su gotovo uvijek točne.Izrađuje plakate i pp prezentacije koje uglavnom samostalno prezentira ostalim učenicima.Samostalni pisani radovi uglavnom su ispravno izrađeni. |
| Dobar (3) | Većinu osoba, događaja i promjena razvrstava u ispravna vremenska razdoblja. Često mu treba postavljati potpitanja. Uz pomoć učitelja izrađuje crte vremena. Ispravno koristi datume i rječnik koji se odnosi na tijek vremena.  |  Opisuje važna obilježja prošlih društava i razdoblja uz česta potpitanja učitelja. Uočava većinu povijesnih sadržaja na povijesnoj karti i uz pomoć učitelja donosi zaključke.  | Na slijepe karte unosi više od polovice traženog sadržaja.Izrađuje plakate i pp prezentacije koje otežano samostalno prezentira ostalim učenicima.Samostalni pisani radovi imaju više od polovice nedostataka. |
| Dovoljan (2) | Površno razvrstava osobe, događaje i promjene u vremenska razdoblja. Često treba postavljati potpitanja i navoditi na odgovor. Djelomično ispravno koristi datume i rječnik koji se odnosi na tijek vremena. | Uz često postavljanje potpitanja učitelja i navođenja na odgovor, opisuje karakteristična obilježja prošlih društava i razdoblja. Ima poteškoća s orijentacijom u prostoru. Vrlo teško uočava uzročno-posljedične veze i kontinuitet povijesnih zbivanja.  | Površno i s pogreškama uočava povijesne sadržaje na povijesnoj karti. Izrada plakata i pp prezentacija je na razini prepisivanja te se javljaju velike teškoće kod prezentiranja pred učenicima.Samostalni pisani radovi su površni. |
| Nedovoljan (1) | Unatoč potpitanjima i navođenju od strane učitelja nije odgovorio na više od polovicu pitanja. Nije usvojio ključne pojmove.  | Niti uz veliku pomoć učitelja ne opisuje karakteristična obilježja prošlih društava i razdoblja.Donosi nelogične zaključke bez razumijevanja.Ne uočava kontinuitet povijesnih zbivanja. |  Pogrešno uočava povijesne sadržaje na povijesnoj karti.Ne izrađuje zadane plakate ili pp prezentacije kao ni zadane samostalne pisane radove. |

**Pismene provjere znanja najčešće se vrednuju prema sljedećoj bodovnoj skali:**

|  |  |
| --- | --- |
| **Postotak ( %) bodova** | **Ocj.** |
| 90-100 | Odličan (5) |
| 80-89 | Vrlo dobar (4) |
| 65-79 | Dobar (3) |
| 50-64 | Dovoljan (2) |
| 0 -49 | Nedovoljan (1) |

**Učitelj prilagođava bodovnu ljestvicu ovisno o rezultatima pisanog ispita.**

**Napomena:** Ukoliko je učenik tijekom školske godine opravdano izostao 25% i više od ukupnog broja sati nastave povijesti upućuje se na predmetni ispit na kraju školske godine.

**Tijekom jednog usmenog ispitivanja ili pismenog rada (pisane provjere znanja) učenik može biti ocijenjen s više ocjena ukoliko se vrednuje više elemenata.**